KOMENTE DHE REKOMANDIME
MBI RAPORTIN E MONITORIMIT TË KATËRMUJORIT 2017
PËR MINISTRINË E FINANCAVE


I. Vlerësim i përgjithshëm i qëllimeve dhe objektivave të politikës si dhe performanca e produkteve kryesore
Misioni i Ministrisë së Financave është arritja e stabilitetit ekonomik nëpërmjet drejtimit me eficiencë, efektivitet dhe transparencë të financave publike. Ministria e Financave e ushtron veprimtarinë nëpërmjet këtyre fushave të përgjegjësisë shtetërore:
1. Politikës makroekonomike dhe fiskale;
2. Administrimit të të ardhurave;
3. Administrimit të buxhetit të shtetit;
4. Menaxhimit të borxhit publik;
5. Administrimit financiar;
6. Menaxhimit financiar dhe kontrollit;
7. Menaxhimit të asistencës financiare të Bashkimit Evropian dhe menaxhimit të fondeve të Bashkimit Evropian;
8. Inspektimit financiar publik;
9. Bashkërendimit të përgjithshëm të auditimit të brendshëm
Ministria e Financave për katërmujorin 2017, administroi dhe menaxhoi fondet publike sipas gjashtë programeve të miratuara, konkretisht:

1. Planifikim, Menaxhim dhe Administrim.
2. Menaxhimi i Shpenzimeve Publike.
3. Ekzekutimi i Pagesave të ndryshme.
4. Menaxhimi i të ardhurave tatimore.
5. Menaxhimi i të ardhurave doganore.
6. Lufta kundër transaksioneve financiare joligjore.

Në Programin “Planifikim, Administrim dhe Menaxhimi”, sipas raportit të ministrisë janë parashikuar 22 (njëzet e dy) produkte, nga të cilat mund të përmendim ‘Shërbim i përmirësuar nga apatati i MoF’, ‘Auditime të kryera’ të cilat janë realizuar 9 nga 40 të planifikuara për t’u realizuar gjatë vitit, ‘Shërbim i përmirësuar nga Qendra e Trajnimit të Administratës Doganore e Tatimore’.
Programi “Menaxhimi i shpenzimeve publike”. Sipas raportit të ministrisë janë listuar 16 produkte, midis të cilave raportohen produktet si ‘Kuadri Makroekonomik dhe Fiskal’, ‘Raporti i KBFP’, ‘Sistemet e MFK në njësitë publike të përmirsuara’, të realizuara plotësisht , ndërkohë që për pjesën tjetër të produkteve ka filluar puna por pritet realizimi në muajt në vazhdim.
Në programin “Menaxhimi i të Ardhurave Doganore”, për objektivin ‘Përafrimi i Legjislacionit Doganor Shqiptar në Legjislacionin e Bashkimit Evropian si dhe me praktikat e tyre më të mira me qëllim unifikimin e tyre’ është realizuar në masën 100 për qind produktet “Pjesmarrje në programi “Doganat 2020”” dhe “Projekt binjakëzimi për Përafrimin e legjislacionit dhe procedurave në fushën e tranzitit nga pikëpamja e ndërveprimit të sistemeve të IT me sistemin NVTS t BE-së, ndërkohë që produktet e tjerë që kontribuojnë në arritjen e objektivës kanë realizim të kënaqshëm. Për objektivin “Sigurimi i kushteve të nevojshme për mirëfunksionimin e sistemit doganor” ka patur realizim në masën 100 për qind produkti “Makina të shërbimit doganor funksional”. Për objektivin “Parandalimi dhe goditja e shkeljeve doganore dhe trafiqeve të paligjshme. Forcimi i sigurisë, mbrojtja e konsumatorit dhe shëndetit publik, mbrojtja e mjedisit, mbrojtja e pronësis intelektuale si dhe forcimi i luftës kundër korrupsionit” kanë kontribuar me realizim 100 për qind produktet “Shërbimi i skanimit të kontiniereve e automjeteve të tjera në RSH” dhe “Blerja e 8 makinave të specializuara për Drejtorinë e Antikontrabandës”.

II. Karakteristika kryesore të performancës së shpenzimeve
Në fund të katërmujorit 2017, situata në lidhje me realizimin e shpenzimeve të buxhetit, krahasuar me planin e vitit 2017, sipas raportit të monitorimit të paraqitur nga ana e ministrisë, dhe sipas të dhënave të Sistemit Financiar Informatik të Qeverisë, paraqitet si më poshtë:

	
                   Emërtimi programit
	% e realizimit të shpenzimeve                                  
kundrejt  planit vjetor 2017    

	Planifikim, Menaxhim dhe Administrim
	20.73

	Menaxhimi i Shpenzimeve Publike
	30.29

	Ekzekutimi i Pagesave të ndryshme
	65.95

	Menaxhimi i të ardhurave tatimore
	29.06

	Menaxhimi i të ardhurave doganore
	25.7

	Lufta kundër transaksioneve financiare joligjore
	26.4

	                                Totali
	28.2



Sipas zërave përbërës të shpenzimeve, situata në fund të katërmujorit 2017, paraqitet e tillë: 

	Kodi
	Emërtimi i Programit
	Shpenzime korrente (në %)
	Shpenzime kapitale (në %)

	01110
	Planifikim, Menaxhim dhe Administrim
	26.6%
	17.5%

	01120
	Menaxhimi i Shpenzimeve Publike
	31.0%
	0.0%

	01130
	Ekzekutimi i Pagesave të ndryshme
	66.0%
	0.0%

	01140
	Menaxhimi i të ardhurave tatimore
	30.4%
	0.8%

	01150
	Menaxhimi i të ardhurave doganore
	31.8%
	2.8%

	01160
	Lufta kundër transaksioneve financiare joligjore
	27.0%
	12.8%

	TOTALI
	32.7%
	8.8%



Pra siç shikohet nga tabelat e mësipërme, shpenzimet korente në total për ministrinë, janë realizuar në rreth 32.7 për qind të planit vjetor, ndërsa vërejmë një realizim në nivelin prej 8.8 për qind në shpenzimet kapitale të cilat janë planifikuar të realizohen në periudhën në vazhdim. Në total Ministria e Financave ka një realizim faktik të shpenzimeve buxhetore në masën 28.2 për qind.
Ndërsa struktura e shpenzimeve për çdo program sipas planit të buxhetit dhe realizimit të katërmujorit 2017, paraqitet si më poshtë:

	Kodi
	Emërtimi i Programit
	Buxheti vjetor 2017(në %)

	
	
	Plani vjetor 2017
	Fakti periudhës

	01110
	Planifikim, Menaxhim dhe Administrim
	11.86
	8.71

	01120
	Menaxhimi i Shpenzimeve Publike
	5.91
	6.33

	01130
	Ekzekutimi i Pagesave të ndryshme
	4.21
	9.83

	01140
	Menaxhimi i të ardhurave tatimore
	28.44
	29.51

	01150
	Menaxhimi i të ardhurave doganore
	48.61
	44.71

	01160
	Lufta kundër transaksioneve financiare joligjore
	0.97
	0.91

	Totali
	100.0
	100.0


 
Peshën më të madhe në shpenzimet faktike gjatë katërmujorit të parë të vitit 2017 e zë programi “Menaxhimi i të ardhurave doganore”.

III. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim gjatë vitit 2017, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

	
Programet
	Buxheti fillestar 2017
	Buxheti me ndryshime
	Diferenca

	
	(1)
	(2)
	(3=2-1)

	Planifikim, Menaxhim dhe Administrim
	933,316
	933,316
	-

	Menaxhimi i Shpenzimeve Publike
	464,500
	464,560
	60

	Ekzekutimi i Pagesave të ndryshme
	330,000
	331,211
	1,211

	Menaxhimi i të ardhurave tatimore
	2,237,000
	2,237,110
	110

	Menaxhimi i të ardhurave doganore
	3,823,147
	3,823,487
	340

	Lufta kundër transaks. financiare joligjore
	76,500
	76,550
	50

	Totali
	7,864,463
	7,866,234
	1,771



Vëmë në dukje që plani i buxhetit për vitin 2017 ka patur disa ndryshime për shkak të shtesës së fondeve nga akordimet e fondeve për përdorim nga Fondi i Veçantë, disa VKM-ve për ekzekutimin e vendimeve të GJEDNJ, si dhe akordime të shpërblimeve të menjëhershme të cilat jepen nga programi ‘Ekzekutimi i pagesave të ndryshme’. 


IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese, në mijë lekë:
	Programet
	Shpenzime korente
	Shpenzime kapitale

	
	Ministria
	Thesari
	Dif. M-Th
	Ministria
	Thesari
	Dif. M-Th

	Planif.Menaxhim. Administrim
	87,070
	87,070
	0
	106,372
	106,372
	0

	Menaxhimi Shpenzimeve Publike
	140,717
	140,717
	0
	0
	0
	0

	Ekzekutimi i Pagesave te ndryshme
	218,439
	218,439
	0
	0
	0
	0

	Menaxhimi të ardhurave tatimore
	654,997
	654,997
	0
	677
	677
	0

	Menaxhimi të ardhurave doganore
	971,854
	971,854
	0
	21,591
	21,591
	0

	Lufta kundër transaksioneve financiare joligjore
	19,846
	19,846
	0
	384
	384
	0

	Totali i Ministrisë
	2,092,923
	2,092,923
	0
	129,025
	129,025
	0



Siç shikohet nga tabela, nuk ka disa mospërputhje të të dhënave faktike të raportuara nga ministria me të dhënat faktike të siguruara nga e Sistemi Informatik Financiar i Qeverisë për totalin e shpenzimeve të ministrisë. 
V. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të Ministrisë së Financave për katërmujorin 2017, janë sipas formateve të përcaktuara në këtë udhëzim në anekset përkatëse. 

· [bookmark: _GoBack]Raporti i monitorimit të Ministrisë së Financave ka të plotësuara tabelat e raportimit por ka nevojë për plotësim të mëtejshëm të relacionit shoqërues. Gjithashtu nevojitet një analizë e mirëfilltë e objektivave të politikës së programit që janë arritur nëpërmjet produkteve. 

· Të  dhënat faktike të raportuara duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga MoF nuk kanë diferenca për çdo program me të dhënat faktike të siguruara nga Sistemi Informatik Financiar i Qeverisë.
 
Lidhur me përmirësimin e cilësisë së përmbajtjes së raportit të monitorimit rekomandojmë:

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. 

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat.

· Analiza e treguesve të performancës/produkteve duhet të bëhet duke plotësuar dhe paraqitur të dhënat sipas aneksit nr. 3 “Raporti përmbledhës i realizimit të treguesve të performancës/produkteve të programit”. Nga krahasimi i luhatjeve të kostos për njësi mund të evidentohen problematika të cilat duhet të paraqiten në kolonën “komente”.

· Të  dhënat faktike të raportuara duhet të jenë të rakorduara me të dhënat faktike të Sistemit Informatik Financiar i Qeverisë (SIFQ).

· Pjesë e raportit të monitorimit duhet të jenë edhe shpenzimet e realizuara nga të ardhurat jashtë limitit si edhe treguesit e performancës/produktet e realizuara nga përdorimi i tyre pjesë e aneksit nr. 3.

